*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2017. gada\_\_\_. \_\_\_\_\_\_\_\_

\_\_\_\_\_\_\_\_.§

**Informatīvais ziņojums „Par veicamajiem pasākumiem Digitālās ekonomikas un sabiedrības indikatora Latvijas rādītāju uzlabošanai”**

1. Pieņemt zināšanai iesniegto informatīvo ziņojumu.
2. Visām ministrijām un to padotības iestādēm līdz 2017. gada 31. oktobrim izstrādāt un iesniegt Vides aizsardzības un reģionālās attīstības ministrijai atkalizmantošanai paredzēto datu kopu publicēšanas grafiku Latvijas atvērto datu portālā periodam līdz 2018. gada 1. jūnijam, neskaitot tās datu kopas, kuras plānots sagatavot un publicēt Latvijas atvērto datu portālā darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektos.
3. Ekonomikas ministrijai sadarbībā ar citām ministrijām līdz 2017. gada 31. oktobrim izstrādāt Digitālās ekonomikas un sabiedrības indikatora (turpmāk – DESI indekss) rādītāja “Ciparu tehnoloģiju integrācija”uzlabošanas aktivitāšu plānu laika posmam līdz 2018. gada 1. jūnijam.
4. Izglītības un zinātnes ministrijai sadarbībā ar citām ministrijām līdz 2017. gada 31. oktobrim izstrādāt DESI indeksa rādītāja “Cilvēkkapitāls” uzlabošanas aktivitāšu plānu trīs gadu periodam, paredzot tam nepieciešamo finansējumu un nosakot pārskatāmus aktivitāšu ieviešanas termiņus.
5. Satiksmes ministrijai izvērtēt ziņojumā atspoguļoto institūciju pausto viedokli un, nepieciešamības gadījumā, sagatavot priekšlikumus, uzlabojot Latvijas sniegumu DESI indeksa rādītājā “Savienojamība”.

Ministru prezidents Māris Kučinskis

Valsts kancelejas direktors Jānis Citskovskis